VÉSZHELYZET PITTSBURGHBEN
- Robby! - Igen?
Cellulitisz, ami a lábszár felé terjed.
ÖTÖDIK ÓRA DÉLELŐTT 11 ÓRÁTÓL 12-IG
Üdv, dr. Robby vagyok. Megnézhetem?
Meddig tart ez?
Ebédszünetet vettem ki.
Nem hiszem, hogy ma visszamegy dolgozni.
Bőrpír és melegség a térdéig.
- Mikor vizsgáltad meg? - Én voltam.
- Mikor? - Négy órája.
Keflexet kapott és kértem, hogy jöjjön vissza, ha romlik.
Hát ez bizony romlott.
- Dana, mi szabad? - A kettes.
Jesse, adj neki vancót,
és vegyél vért tőle, jó?
- Oké, főnök. - Megyek én is.
Ahogy akarod.
Santos, te nem mész a kettesbe?
Túl sok a dokumentálás.
62 éves férfi,
baloldali derékfájdalommal érkezett.
- Felmerült a... - Szia!
Jézusom...
- Dokumentálok. - Bocsi.
- Rosszat tettem? - Azon túl, hogy félbeszakítasz?
Akkor bocsánat.
Tudom, hogy stresszes a rezidensképzés második éve.
Szóval ha segíthetek valamiben...
Mondjuk hallgatok.
- Nagyszerű ötlet. - Igen.
Felmerült az aorta aneurizma vagy dissectio gyanúja.
Új beteg a 13-asban.
Az új főorvos azzal fenyeget, ha nem dokumentálok,
megismételteti velem az évet.
És most sírjak? Idős nő hasi fájdalommal.
- Valakinek látnia kell. - Dana, segíts már ki!
Ünnepi hétvége. A Westbridge leállt, tele a váróterem.
Sajnálom, de a dokumentálás várhat.
Ogilvie!
Dr. Santos azt kéri, hogy vedd át a 13-asban a betegét.
Megyek. Persze.
Írj, miközben felügyeled! Ennyit tudok tenni.
GoFundMe-t indítanak, az ő generációjuk módszere.
Így támogatják egymást.
- Mondja meg neki! - A neje jól mondja.
Ezt nem engedhetjük meg magunknak...
Nézze, jobban érzem magam.
Inkább elmegyek.
Mr. Diaz, még ha a vércukra normalizálódott is,
folytatnunk kell az inzulininfúziót,
amíg ki nem ürülnek a ketonok.
Különben lehetnek elektrolitzavarok,
szív- és vesegondok.
Mi amor, az egészséged a legfontosabb.
Egyezzünk meg!
Ön marad az infúzión,
én pedig szólok
az érdekükben az esetmenedzserünknek.
Jó.
Én pedig figyelem, hogy meg se mozduljon.
Menj, keresd meg Annát!
Majd én megkeresem. Mindjárt jövök.
- Megy a vanco. - Mi az a vanco?
Egy nagyon erős antibiotikum.
Kell segítség?
- Nem, megoldjuk. - Akkor megfigyelek.
Mintha itt sem lennék.
Küldjünk egy teljes vérképet, vértenyésztést és anyagcserepanelt!
Laktátot, CRP-t és kalcitonint is.
De nem szapora a pulzusa. Semmi jele SIRS-nek.
- Még. - Mi az a SIRS?
Szisztémás gyulladásos válasz szindróma.
- Bocsánat. - Túlzott védekező reakció.
De mire?
Néha a szervezet túl erősen reagál egy fertőzésre.
Ezért most figyeljük, hogy ez ne súlyosbodjon.
A főnököm hív. Bocsánat, fel kell vennem, különben kirúg.
Oké.
Halló!
Nem, még a kórházban vagyok.
Most vizsgálnak meg.
Nem, épp most szúrtak meg.
Nem tudom.
Beszél velük?
Most sok a dolguk.
Tudom, önnek is.
Második kanül kész.
Nem, nem reagálom túl. A testem reagálja túl.
Kérem, ne rúgjon ki!
Dr. Robinavitch vagyok,
a sürgősségi osztály vezetője.
Ha kirúgja őt, beperli magát, én pedig mellette tanúskodom.
Oké.
Ne féljen! Vigyázunk magára.
Tudja, mennyi ideig lesz eszméletlen?
A nyugtató miatt nincs pontos időtartam,
de hamarosan fel kell ébrednie.
Beszélt már a szüleivel?
Igen, úton vannak Columbusból.
Talán pihennie kéne egy kicsit, mielőtt ideérnek.
A büfé a folyosó végén van.
Egész jó a sajtos melegszendvics.
Köszönöm, de nem vagyok éhes.
Nem hiszem el, hogy egy egyetemi biztonsági őr sokkolta az öcsémet.
Védeniük kéne a diákokat,
nem pedig támadni őket.
Jogos a felháborodása,
és ki is kell vizsgálni az esetet.
De most a testvérét látjuk el.
Ön is vigyázzon magára!
Megvan a száma.
Írok, amint megjönnek az eredmények,
vagy ha felébred.
Rendben.
- Köszönöm. - Ez természetes.
Csökkent bélhangok.
A has puha, mérsékelt nyomásérzékenység.
Mrs. Randolph, szed ön naponta Percocetet?
Nem.
És mennyi vizet iszik?
Állj!
Mrs. Randolph, azt mondta, nem szedi naponta,
de mikor vett be utoljára?
Talán háromszor-négyszer múlt héten.
Az idősek otthonában báltermi táncverseny volt,
és meghúztam a hátam.
További kérdés, Ogilvie?
Mikor volt az utolsó széklete?
Nem tudom. Múlt héten valamikor.
Már úgy legalább öt-hat napja nem volt.
- A fájdalomcsillapítók okozhatnak ilyet. - Tudom.
Ezért adtak székletlágyítót,
és beöntéssel próbálkoztak.
- És nem volt eredmény? - Semmi.
Aztán adtak egy borzalmas italt.
Magnézium-citrát.
Igen. Magnézium-citrát.
Hányingerem lett tőle.
Mi a következő lépés?
Készítünk egy röntgent, és megnézzük, mit tehetünk.
Köszönöm.
Differenciál?
Valószínű székrekedés. De az epekivétel miatt
- lehet vékonybél-elzáródás is. - Vagy rosszabb.
Bélcsavarodás?
De az sürgős műtét. Nem fájna neki?
Nem mindig fáj, főleg 80 év felett nem.
Kezdek aggódni. Egy milliméterrel átlépi a vonalat.
Vagy rosszul húztam meg.
Nőtt a fájdalom?
Oké, bocsánat.
Adjunk 4 milli morfint!
A fehérvérsejtszám 10 000. SIRS-hez 12 kell.
Vannak más kritériumok.
Még mindig nincs láza.
Kérdeztél MRSA-előzményt?
Nem, sosem volt kórházban.
Immunszupprimált állapot?
- Nincs. - Szteroidok?
Soha.
- A pulzus maximum 89. - Az nagyon rossz?
Dehogy. Nagyon jó.
Maradj vele! Figyeld az állapotát!
Ha bármilyen változás történik, szólj!
Legyen az bármi.
Roxie Hamler, 42 éves,
otthoni hospice-beteg, tüdőrák.
Tónusos-klónusos roham jobb lábszárfájdalommal.
Beütötte az asztalba.
Most kezd magához térni.
Ez roham után normális. Dr. Al-Hashimi vagyok.
- Kell segítség? - Megoldjuk.
- Beütötte a fejét? - Nem. Ott voltam. Elkaptam.
- Infúzió? - Nem tudtuk beszúrni.
Adtunk 4 milli Versedet a rohamra,
25 mikro fentanilt.
- Oké. Dana, hova kerül? - Az egyesbe.
Erre!
Rég láttalak titeket.
A Jones Forge-ból hoztuk.
Ideirányítottak a Westbridge-ből.
Igen, ahogy mindenkit.
Princess, menj át a 9-esbe!
Oké.
Gus Varney, 54 éves, testi sértés áldozata.
Zúzódások az arcon, a jobb mellkason,
tízcentis seb a bal karon.
Vérnyomás 136/84,
pulzus 102, véroxigén 95.
Hogy érzi magát, Mr. Varney?
- Rohadtul fáj. - Hol?
- Mindenhol. - Dr. Robby vagyok. Ő dr. Al-Hashimi.
Adunk valamit a fájdalomra.
Van egy cellulitiszem.
- Menj, megoldom! - Kösz!
Gus, tudja, ki bántotta?
Az egyik mintapolgár a 6-os cellából.
Mély, izompólyán átérő vágás.
- Levehetjük a bilincseket? - Felejtős.
Nem véletlenül van rajta.
Menjünk!
Rendben, háromig számolok.
Egy, kettő...
Várjon!
- Mehet. - Egy, kettő, három.
Mel, E-FAST.
- Whitaker, állapotfelmérés. - Rendben.
Fura zúzódás.
- Ráesett valamire? - Lábnyom.
- Megrugdosták. - Jézusom!
- Ez szükséges? - Sajnos igen.
A légút szabad.
Jó a tüdőcsúszás bal oldalon.
Bocsánat. A jobb oldalon is jó.
Milyenek a tüdők?
Jó légzési hangok. Nincs recsegés.
Nincs folyadékgyülem.
Véroxigén 97, pulzus 112.
A fájdalom miatt.
- Kezdjünk négy milli morfinnal. - Máris.
Oké. Az állkapocs duzzadt.
Nyissa ki a száját!
- Még egy kicsit! - Nem megy.
Ismered a spatulás tesztet?
Igen.
Jó állkapocstörés kimutatására.
Gus, harapjon rá erősen erre!
Sajnálom, Gus. Pozitív a teszt.
Nincs szabad hasűri folyadék.
- Tudják már, meddig tart ez? - Még nem.
- Whitaker, értékelés? - Baloldali állkapocstörés,
több bordatörés.
Komplex alkarseb.
Fordítsuk a bal oldalára!
Hol volt, amikor megtámadták?
Én csak szállítom őket.
Mehet CT-re.
Mérem a vérnyomást.
Rendben, a pirosság már egy centivel túllépi a vonalat,
és látok egy hólyagot is.
A vanco lassabban hat.
Az életjelei jók,
122/78.
Majd én.
Hogy érzi magát, Debbie?
Kicsit melegem van.
Az a vanco miatt lehet.
Köszi.
Laktát 4,2.
- Oké. - Mi a baj?
Ez súlyos fertőzés jele lehet, de jó hír,
hogy tudjuk, mit kell tennünk.
Jesse, 2 liter Ringer-laktát gyorsan!
Ez súlyos szepszis.
Reggel 7-kor még sima cellulitis volt.
Mindenki Keflexet adott volna.
Hozzáadhatunk karbapenemet vagy Zosynt.
Rendben. Intézem. Kösz.
Jesse, 1 gramm meropenem, 900 milli klinda,
és hívjuk dr. Garciát!
Mi történik?
Új antibiotikumokat adunk.
Komoly a baj?
Szeretnénk megelőzni, hogy komoly legyen.
- Mit csináljak még? - Eleget tettél. Mehetsz.
Minden rendben?
Szepszis. Egyelőre stabil.
Nálad?
Tökéletes életjelek, E-FAST negatív, megy CT-re.
Jó.
- Még beszéljünk! - Oké.
Minden rendben?
Igen. Csak egy kis káosz a váróban.
Van valami hír a babánkról?
A biztonságiak visszanézik felvételeket.
Ti kibékültetek már?
Ki kéne menni cigizni.
- Most teszem le. - Majd ha elutaztam.
- Örülünk, hogy visszajöttél. - Seggfej.
Hát, nem mindenki.
Hé, beszállsz a fogadásba?
Csak meg kell tippelni, miért állt le a Westbridge,
hány betegük kerül hozzánk,
és mikor indulnak újra.
Már 500 dollárnál tartunk.
Ezt kihagyom. Sokat kérnek a rehabért.
Megértem.
Oké. Hogyan módosíthatom a fogadásomat?
Csak úgy lehet, ha duplázol.
Pénznyelő!
Túl sok filmet nézel.
Felmerült az aorta aneurizma vagy dissectio gyanúja,
de az ultrahang negatív volt.
Kész vagy a nagymamával?
Akut hasi röntgent kértem az elzáródás kizárására.
Még várom az eredményt.
Akkor mehetsz egy új beteghez a 16-osba.
Ne már, D'!
Mindig elküldesz. Egy mondatot sem
fejezek be anélkül, hogy...
Félbeszakítanának?
Szívás, de hidd el, hogy annak a betegnek sokkal rosszabb.
Szerintem te élvezed a kínzásomat.
A munkakör előnye.
Ogilvie, indulunk.
Nyújtsd ki a kezed!
Kicsit remeg.
Nem csoda.
Hajnali 4 óta itt vagyok.
Majd adunk rá valamit.
Vagy megoldom én, ha kiengedtek végre.
Adjunk Louie-nak 50 mg Libriumot!
Majd én megrendelem.
Máris intézkedem.
Már én vagyok a kezelőorvosa.
Logikus, hogy én írom be.
Igen. Persze, logikus.
- Van változás a szeptikus pincérnőnél? - Még nincs.
- Ha van egy perced... - Nincs.
De a gyors ultrahang mindkettőt kizárta.
Felmerült bennem a lófarokbetegség.
Valami regényt írsz?
Dokumentálok és felügyelek.
Dana ötlete.
Ki a szerencsés beteg?
Hajléktalan nő, csúnya köhögéssel.
- Ogilvie intézi. - Oké.
Mondja: „ííí”!
Rendben, mély levegő! Fújja ki erősen!
Nem hallott még eleget?
Ki kell zárnom a sípoló légzést.
Ez a köhögés kikészít.
Dohányzik, Mrs. Yardley?
Igen, de pár napja nem tudok ettől a köhögéstől.
Nem tervez leszokni?
Nem tervez a saját dolgával törődni?
Nos, a jó hír az, hogy a korábbi tesztje
negatív lett COVID-ra és influenzára,
de rendelek mellkasröntgent,
hogy lássuk, mi van a tüdejében.
Van ideje erre?
Mégis mi más dolgom lenne?
Megvan. Három gramm Keppra tíz perc alatt.
- Ez megelőzi az újabb rohamot. - Köszönöm.
- Senki nem tud neki kanült beszúrni. - Igen.
Ha a vénák tönkrementek, a midline katéter a legjobb.
Pulzus 114, vérnyomás 94/70,
- véroxigén 91. - Rendben.
Fázom.
Esetleg kaphatna egy takarót és egy zoknit?
Máris.
Mikor diagnosztizálták?
Hét évvel ezelőtt.
Kivettek egy lebenyt.
Négy ciklus kemoterápia adott pár jó évet,
de aztán áttétes lett.
Kapott sugárkezelést?
Az zsugorította az áttéteket, de megmaradtak.
Ezért van otthonápolásban.
- Igen. - Sajnálom.
Én is.
Bocsánat.
Van gyerekük?
Igen, két fiú, 15 és 9.
- Az enyém 12. - Gyorsan nőnek.
Túl gyorsan.
Duzzanat és véraláfutás a sípcsont alsó részén.
Adjunk 50 mikro fentanilt!
Mit szokott szedni fájdalomra?
MS Contint, 30 mg naponta kétszer,
oxikodont nagy fájdalomra,
és Actiqot nyelv alá, ha már nem bírja.
- Ez jó sok. - Ön kezeli a gyógyszerét?
Néha.
Mindig.
A hospice nővér hetente többször jön,
de amikor rohama volt, egyedül voltam.
Mondták, hogy előfordulhat,
de nem kapott levegőt. Pánikba estem, és hívtam a mentőket.
Sajnálom.
Én sajnálom.
Ne haragudj!
Szeretlek.
A jövedelmük túl magas ahhoz,
hogy jogosultak legyenek akár a PENNIE-re,
akár a kórház támogatására.
De nem tudunk biztosítást fizetni.
Sajnos nagyon gyakori, hogy valaki a két kategória közé esik.
Nem tökéletes a rendszer.
Az osztály nem tud segíteni valahogy?
Adhatunk pénzügyi segítséget.
Önök ugyanannyit fizetnének, mint a biztosító.
Az mennyi lenne?
Önök 60%-ot, mi 40%-ot.
Köszönjük.
Hol voltál?
- Hogy vagy? - Sajnálom, mijita.
Kedves voltál, én meg üvöltöttem.
Ms. Noelle épp most mondta,
hogy a kórház nagy kedvezményt ad.
Elengedhetjük a számla 40%-át.
Ez szuper.
Ha itt maradok pár napot, a számlám 100 ezer is lehet, ugye?
Igen, sajnos.
Lehet annál kevesebb is,
attól függ, milyen ellátás kell.
Vagy több?
Tehát még mindig fizetnünk kellene 60 ezret?
Annyink nincs.
Maradnia kell, hogy jobban legyen?
- Igen. - Nem.
Tessék?
Úgy értem, nem feltétlenül.
Felvehetnénk őt a belgyógyászati osztályra.
Az sokkal olcsóbb lenne.
Nem fogadják inzulininfúzióval.
Általában nem.
De beszélek a fent lévő főnővérrel,
és majd meglátjuk.
Köszönjük.
Az ételmérgezéses beteg
csúszdaparkba vinné a gyerekeit.
Az egy baktériumtanya.
Nekem mondod?
Ha jól van Zofrannal, elengedhetjük.
Rendben. Louie a tizenötösben van. Kapja a gyógyszert.
Pár óra megfigyelés, és mehet.
- Egyenesen piálni. - Hát igen.
Mi van azzal a mellkasi sérüléssel?
Megvolt a műtét, most ébredezik.
- Jó. Várom a további híreket. - Meglesz.
Egy nap háromszor. Mivel érdemeltük ki ezt?
Konzultációra jöttem,
és hogy rávegyem Ahmadot egy új fogadásra.
Már tele van a Westbridge-tábla?
Rólad és az utazásodról akarok egyet.
Négy hetet adok. Max hetet.
Ó, te kishitű!
Ezek tények.
Tények?
A tapasztalatom alapján te másfél hónap után megunod.
Hé, Robby,
van egy pickleball-játékos a folyosón,
Achilles-szakadásgyanú, adj tanácsot!
Kösz, Perlah.
Legalább valaki bízik bennem.
Tudod, miről szól valójában ez a motoros szabadság?
Nem próbálom kitalálni, mi jár a fejében.
Három hónap teljesen egyedül az úton.
Ez a férfi pár óránál tovább nem bírja.
Úgy alszik el, hogy megy a tévé.
Ezt nem kellett volna tudnom.
Lehet, hogy valami újat keres,
vagy régi démonok elől menekül.
Remélem, megtalálja, amit keres.
Ráfér egy kis béke.
Ámen!
Felmerült a lófarokbetegség,
de a motoros és szenzoros vizsgálat a keresztcsonti ideggyököknél...
A nőnek tüdőgyulladása van.
Tényleg átkozott vagyok.
- Bakker! - Mi az?
Üreges lézió a jobb felső lebenyben.
Aktív TBC.
Mi jön most?
Saválló baktériumfestés
és negatív légnyomású szobába visszük.
Értesítsd a járványügyet!
Te is bejelentkezel betegként,
és tőled is vért kell vennünk.
- Az még túl korai. - De volt kitettség.
Kell egy kiinduló teszt,
aztán nyolc hét múlva még egy.
És ha pozitív?
Akkor 3-4 hónapig gyógyszer
vérvizsgálatokkal a májtoxicitás miatt.
- Jézusom! - Rendben. Szólj Danának, mi van!
És viselj maszkot, amikor átviszed.
Dr. Langdon!
- Helló, Alex vagyok. - Nézzük!
- Nagyon durva? - Hát nem jó.
A kórlap szerint szárazjéggel égették meg.
- Mi történt? - A hülye tesóm.
Nem kedvel téged?
Én kértem meg, csak nem pontosan így.
Mi? Miért?
Meg akartuk jelölni egymást.
Megjelölni? Mint a marhákat?
Forró bélyegzés helyett a vasat szárazjégbe teszed,
hogy nagyon hideg legyen, aztán ráteszed a bőrre.
Jó, mi?
Ostoba fiú.
Kapjon érzéstelenítőt! Mindjárt hozok ollót.
Minden oké?
Igen. Minden.
Biztos?
Robby nem annyira örül, hogy visszajöttem.
Hát, ő úgysem lesz itt,
én pedig örülök.
Köszönöm.
A koponya- és nyaki CT negatív, kivéve az állkapocstörést.
- Akkor levehetjük. - Fordítsuk jobb oldalra.
Vegye le a bilincset!
Oké. Egy, kettő, három.
Óvatosan!
Dr. King, a mellkas és a has?
Három elülső bordatörés, és egy kis tüdőzúzódás.
Nem olyan rossz.
- A tüdőzúzódások mikor tetőznek? - Pár óra után.
Bent kell tartani bordatörés miatt?
Az időseket igen,
de nem, ha a beteg elviseli a fájdalmat, és nem kell plusz oxigén.
Helyes.
Nagyon fáj neki.
Adhatunk mellkasi érzéstelenítőt?
Megoldjuk.
Csak ha dr. Al-Hashimi is jóváhagyja.
Ha a beteg beleegyezik...
Mr. Varney, adnánk önnek egy érzéstelenítő injekciót
a törött bordák mellé.
Készítsük elő Mr. Varney-t!
Dr. Mohan, vezesd le!
Keressük meg az anatómiai pontokat!
Bilincs.
Nem kell visszaraknia, most biztos nem megy sehova.
Betartjuk, amit kell. Hogy mind biztonságban legyünk.
Fel akarod venni?
Nem. Anyám az.
Hagyd, ne foglalkozz vele!
Ámen, nővér.
Az alkar elzsibbadt. Átöblíthetjük.
Ha sokáig figyelmen kívül hagyok egy problémát, az magától elmúlik.
Bár ezt tehetném a tárgyalásommal!
Azt sajnos nem lehet.
De nem lesz baj. Veled mi van? Lakótársas gond?
Nem igazán.
Azt hiszem, nemrég átléptem egy határt Langdonnal.
Azzal, hogy benzót akart felírni egy betegnek,
én pedig azt mondtam neki, hogy majd én megteszem.
Csak azért, mert én voltam a kezelőorvos.
És most már seggfej is.
Langdon jól van.
Rehabon volt, végigcsinálta a lépéseket,
és remélhetőleg ez már a múlt.
A tűt síkban vezesd, az elülső fűrészizom fölé,
és a széles hátizom közé!
Látod, ahogy a folyadék szétterül...
Dr. Mohan, kellenél.
Két mentő jön azonnal a Westbridge-ből.
- Menj! Megoldjuk. - Kösz.
Hogy állunk itt?
Felszökött a láza 39-re, kapott Tylenolt...
Nézd meg a lábát!
Ez egyértelmű hólyag. Lejött már a sebészet?
- Még nem. - Műtét kell?
Hívd őket újra! A műtét lenne a legvégső megoldás.
Azt szeretnénk, hogy megnézzék a lábát,
hátha el kell távolítani a fertőzött bőrt.
Azt hittem, csak egy kis duzzanat, mert sokat állok.
A vérnyomás 85/40.
- Mennyi Ringer ment be? - Egy bólus.
Adj még egy litert, és indítsd a Levophedet!
Elmondanák, mi történik velem?
- Véroxigén 89. - Oxigénmaszkot!
Néha a fertőzés annyira leviszi a vérnyomást,
hogy a vér oxigénszintje is csökken.
- De jobban leszek? - Mindet megteszünk,
hogy így legyen. Jesse!
Mondd!
Légy kész az intubálásra!
- Hívjam Langdont? - Ne! Mindjárt jövök.
Te hívd újra a sebészetet, és mondd meg nekik,
hogy siessenek már!
- Te hoztad ide Langdont? - Nem, Al-Hashimi.
Te száműzted őt.
Mindent megtett, amit te is tettél volna.
- Ha kihagyott valamit, mondd el! - Talán intubálnunk kell.
És kell egy intenzíves ágy.
- Mi történt? - Szepszises sokkban van, vazopresszoron.
- Jézusom! - Visszajött a vállficamos.
A Westbridge leállította az összes műtőjét, így ideküldték.
- Viccelsz? Ez nem a Radisson. - Nem az én gondom.
- Hova tegyük? - Válassz falat!
Hívd Noelle-t, az ortopédiát és a műtőt,
hogy operálandó beteg jött.
Üdv! Sajnálom ezt a megyei mentőkörutat,
de innentől mi vigyázunk magára.
Éhen halok, kaphatnék valamit enni?
A műtét előtt nem lehet.
- Bejöhetnek hozzám? - Persze.
Van hír Gloriától a Westbridge-ről?
Teljes a csend a toronyban. És a főnővért sem érem el.
Nagy baj lehet. A biztonsági szolgálatnak tudnia kéne.
Szólok, ha van valami.
Hé, te jóban vagy Gloriával.
Mondott valamit neked a Westbridge-ről?
- Nem, neked? - Nem.
A betegeid?
A letartóztatott most stabil,
a joghallgató a 10-esben ébren van,
megvolt a lumbálpunkció, pszichiáterre vár.
Jó. Kezeljük, kiengedjük,
és továbbküldjük őket.
Kérdés.
Miért kezelsz úgy, mint egy rezidenst?
Nem kezellek úgy.
Osztályvezetőként tudnom kell
a sürgősségin lévő összes beteg
és orvos állapotát.
Érthető.
Most te jössz.
Hogy érted?
Mint társfőorvosod a sürgősségin,
nekem is tudnom kell
minden beteg és orvos állapotát.
Ha közbe kéne lépnem valahol.
Touché.
Elmozdulás nélküli törés a sípcsont alsó részén.
Ha itt megnézi a csontot, a helyén áll.
Bocsánat! Üdv!
Szia! Zuhanyoztam, jöttem, amint megkaptam Paul üzenetét.
Lena?
Mi történt?
Rohamom volt.
Kapott Kepprát?
Igen. Igen, jó mentális állapotban van.
Bocs, ma nem szabadnapos vagy?
Roxie „haláldúlája” vagyok.
Micsodája?
Olyan embereknek segítek, mint Roxie,
hogy a halál felé vezető útjuk békésebb legyen.
Mint a szülést segítő bába, csak az élet végére.
Igazi életmentő a családunk számára.
A férjem még most is viccelődik.
Ezért mentem hozzá.
Lena előtt is beszélhetnek
az állapotomról.
Roxie-nak kóros törése van egy áttétes
elváltozáson keresztül.
Tudnak segíteni rajta?
A csontszélek jól állnak, így nincs szükség műtétre.
A kezelés rögzítés és hosszú lábszárortézis.
Több fájdalomcsillapító kell.
Igen, persze. Megoldjuk.
A csontok hat hét alatt gyógyulnak.
Ha azt megérem.
Még mindig zsibbad?
- Ja. - Szuper.
Mit gondol, heget hagy?
Nem gondolom, tudom.
Azt a rohadt!
- Te meg mit keresel itt? - Maga kicsoda?
- Az aggódó testvér. - Nem is olyan rossz.
Te most szívatsz?
Ja, undorító.
- Hála neked. - Te csináltad ezt?
Megnézi a videót?
- Igen. - Mindenképp.
Oké.
Oké, gyertek közelebb!
Bratyódili!
Tesó, miért kérted, hogy ezt csinálja veled?
A családi címerünkkel akart megjelölni.
Ami a Penguins lógója?
Örök köteléket akartunk.
Már van. A DNS.
Ja, de...
Szeretlek, tesó.
- Sajnálom. - Semmi baj.
A doki mondta, hogy idő kell hozzá, de rendben lesz.
Szuper.
Akkor újrapróbálhatnánk, vagy...
- Nem! - Nem!
Lélegeztessük!
Van kifújt CO2.
- Feltartottak. - Vizes a hangja.
- Ti hívtatok sebészt? - A folyadék miatt.
Állítsuk le a csöveket!
A légzési térfogat 500, AC 12?
Igen, tökéletes.
- Sebészet, helló. - Végre. Hol van Garcia?
Dolga van. Ő küldött le engem.
Szeptikus sokk, légzési elégtelenség, bakteriális fertőzés.
Azonnal műtőbe kell vinni.
Öt órája még csak a lábfej tetején volt a fertőzés,
most viszont már
- a térdéig ér. - Igen.
- Láttál ilyen fertőzést? - Tankönyvben.
Két hete vagyok orvos.
- Megmutatom Garciának. - Oké. Jézusom!
Hozz le bárkit a csapatodból! Shamsit, Millert, Walsht.
- Őket nem ismerem, de... - Bocs,
de ide most egy rohadt felnőtt kell.
Szépek az öltések. Levetted a feszülést a sebről.
- Köszönöm. - Segíthetek a bőrréteggel.
Négy kéz gyorsabb, mint kettő.
Átszakadt a bőr.
Menj messzebb a szélektől, és csinálj nagyobb öltéseket.
Jó.
Nagyon sérülékeny a bőr.
Ez így nem lesz jó.
Olyan a bőre, mint egy nyolcvanévesnek.
Kapjon sebzáró csíkot,
de nem keresztben a seben, hanem mindkét szél mentén.
Megtartja az öltéseket.
Jó.
Mit gondolsz, dr. Robby?
Szuper. MacGyver-megoldás.
Dolgozik itt egy dr. MacGyver?
Nem tudom.
A tünetek megfelelnek az L4-L5-ös ágyéki radikulopátiának,
valószínűleg porckorongsérv...
A köhögős beteget elkülönítettük,
és elkezdtük a kezelést.
Minek is fáradok? Csak rúgjatok ki! Rendben.
Keress szociális munkást! Kontaktkutatás kell,
és muszáj elintézni a karanténját,
- miután kiengedjük innen. - Rendben.
Nézd meg, válaszolt-e a közegészségügy!
A kint várók kitettek lehetnek.
Értesíteni és tesztelni kell őket.
Rendben.
Nyugi. Leveheted a maszkot. Nincs TBC-d.
Vagyis még nincs.
Remek.
Ez nagyon gáz.
Hogy vagy ilyen nyugodt?
Munkahelyi ártalom. Majd megszokod.
Kösz, inkább nem.
A nagyvárosi kórházak rezidenseinek
70%-a lesz kitett TBC-nek.
Jesszus!
Ezt a suliban nem tanítják.
Visszajött Mrs. Randolph.
Itt a röntgenje.
Rendben. Ahogy látom, nincs bélcsavarodása.
Mit gondolsz erről?
Széklet lehet?
Szar a helyzet.
Bocsi, muszáj volt.
Tehát beöntés kell?
- Nem. Azt próbálták, emlékszel? - Igen.
Ássunk mélyebbre!
Azt hogy csináljuk?
A székletkitermelésben nincs olyan, hogy többes szám.
Még nem csináltam ilyet.
Előbb ne nézzem meg?
Tudom is, ki taníthatna.
Beszéltem a belgyógyászat főnővérével. Ma átveszik Orlandót.
- Igen! - Ez csodás.
Tudják az inzulininfúziót?
Igen, és át tudnak térni SQUID-protokollra.
- SQUID? - Bőr alatti inzulinadás.
Nem lesz infúzió?
Csak gyors hatású inzulininjekció négyóránként.
A nővéreknek van idejük óránként vércukrot nézni?
Azt mondták, van. És öt nap a belgyógyászaton
a kétharmadával csökkenti a kórházi számlát.
Rendben.
Mennyi lesz a számla?
Pontosan nem tudom, de nagyjából 35 ezer.
Tehát 40% kedvezmény után is
kábé 20 000-et kell fizetnem?
Biztosítunk részletfizetést.
Orlando, rendben leszünk. Megoldjuk.
Vállalok plusz műszakokat.
Nem lesz gond, apa.
Beszélje csak meg a családjával!
Köszönöm.
Bocsánat. Féltem, hogy elmegy.
Szívesen.
De az igazi köszönet a „zöldfülűnek” jár.
Bocs, hogy kételkedtem az ötletedben.
Ja, nem gáz.
De honnan jött?
A családomnak sok kreatív megoldást kellett
kitalálnia a nagymamám miatt.
Leukémia.
A rendszer nem dolgozik érted csak úgy magától.
Túlélte?
Egy darabig, aztán meghalt.
Mielőtt egyetemre kerültem.
Sajnálom.
A halála sokat tanított.
Főleg, hogy nem akarok haldoklók közt lenni.
Szóval ellátták őt, és mi hamarosan mehetünk?
Igen. Azt hiszem, igen, úgy tűnik.
- Rendben. - Üdv!
A morfin kész is van.
Ennek működnie kell.
Érez különbséget?
- Jobb. - Nagyszerű.
Nagyszerű.
Ez hogy működik?
Van egy alap morfinadag. És ha jobban fáj,
megnyomja a gombot plusz adagért.
Tízpercenként adható újra, ha kell.
A saját morfininasod.
Csodálatos.
Hazamehet ezzel?
Igen.
De több felszerelésre lesz szükségük,
most, hogy nem állhat lábra.
Oké. Mire például?
Tolószék a mosdóba, zuhanyszék,
kapaszkodók, ha még nincs.
És egy kórházi ágy is hasznos lehet.
Hogyan szerezzük meg?
Ti sehogy. Majd én.
Mindent elintézek, hogy hazamehessetek
a gyerekekhez. Megoldom.
Köszönöm.
Örülünk, hogy csatlakoztál.
- Mit szeretnél? - Székletet távolítunk el.
Azt a hallgatók csinálják.
Ismered a régi mondást:
„Nézd, csináld, tanítsd!”
Ma megtanítod a drága Ogilvie-t.
- Oké, dupla kesztyű, Ogilvie. - Rendben.
Rendben. Kézzel kell eltávolítanunk a végbélben rekedt székletet,
hogy újra meginduljon a bélmozgás.
Tudom.
Kezdjük!
Mrs. Randolph, próbáljon lazítani, mintha székelne...
Szép mélyen!
Oké.
Hajlítsd az ujjad, mint egy fagyiszedő kanalat,
és...
húzd ki!
Most te jössz.
- Újra nyomást érezhet, Mrs. Randolph. - Kész vagyok.
Pedig azt hittem, nem tanulsz gyorsan...
Folytasd!
Mrs. Randolph, hogy ez ne történjen meg újra,
jobb székletlágyítóra lesz szükség.
Próbálja a MiraLAX-et!
Egy evőkanál egy nagy pohár vízzel
minden reggel.
Rendben.
- Bocsánat. - A gáz jó jel.
- Azt jelenti, hogy haladunk. - Akkor most abbahagyhatom?
Nem. Folytasd!
Oké, Ogilvie...
Lehet, hogy...
Sokkal jobb.
Az artériás nyomás stabil.
Egy mikrogramm per kiló.
Adj néhány 4x4-es gézt Betadinnal!
Bocs, elárasztottak a Westbridge-ből áthozott betegek.
Mezenteriális iszkémia, perforált bél.
- Ő se semmi. - Talán húsfaló baktérium.
Talán?
- Kell egy kontrasztos CT. - Futótűzként terjed.
Mire meglesz a CT,
a fél testét amputálni kell.
CT-re van szükség.
Mit szólnál a rozsdamentes acélhoz?
Te jó ég! Robinavitch!
Robby, mi a francot csinálsz?
Mindjárt hányok.
Mosogatóvízszerű váladék genny nélkül.
Az izompólya szürkés, műtét közben
könnyen szétnyílnak a szöveti rétegek.
- Mikor mész szabadságra? - Holnap.
Rohadtul rád fér már!
Kösz, hogy jöttetek.
Gőzerővel pótolom a dokumentációt.
Miért nem próbálod ki az Al-alkalmazásomat?
30%-kal hatékonyabb.
Az orvosok elégedettebbek,
és azóta ritkán kell túlórázni.
Igen?
Oké.
Minden műszak után még két órát itt ülök,
hogy utolérjem magam.
Persze, az AI hatékonyabbá tesz minket,
de a kórház majd elvárja, hogy több beteget
lássunk el, plusz fizetés nélkül,
csökkentve a szakorvosi és rezidensi státuszokat.
Dr. Robby, eszem ágában sincs eltörölni a saját szakmámat.
Csak szeretnék több időt tölteni a fiammal.
Semmi nem pótolja a családot.
Mi a helyzet a szeptikus betegeddel?
Baktérium. A sebészet felviszi.
Meg tudják menteni a lábát?
Jelenleg az életében reménykedem.
Hé, hogy áll Ogilvie?
Egy kis TBC-kitettség,
egy kis „seggrobbanás”.
Összességében egész jó a nap.
Kaison, eljöttél.
Hát persze, nem hagylak ki Peter és Aubrey legendás bulijából.
Figyelj már!
Hoztam sört.
Te vagy a király.
Értékelem az enyelgést,
de nincs kaja a műtét előtt.
És nincs sör, mert ez egy rohadt kórház.
Már most kezded a szabadságodat?
Valakinek most jól jönne egy ital.
- A kórházban? - Búcsúajándék.
- Hogy áll? - Jól.
A tapaszok beváltak.
Kész a CT.
Már megvizsgáltuk.
A sebészet vékony darabokat és 3D-rekonstrukciót akar a mandibuláról,
mielőtt döntenek a műtétről.
Lejöttek megnézni személyesen?
Biztos sok a dolguk.
Vagy leárazás van a BMW szalonban.
Kész a labor. Alacsony az albumin, az összfehérje,
és megaloblasztos anémia is van.
- Alultápláltság. - Valószínűleg.
Börtönkaja. Milyen labor kell még?
- B12, folát, vasszint. - Helyes.
Még csinálunk pár tesztet. Tartson ki!
Pisilnem kell.
Nincs vizeletelvezető,
de ezt használhatja.
Nem. Nem. Nem kell ágytál.
El tudok sétálni a mosdóba.
- Biztos? - Itt vagyok, drágám.
Majd mi megoldjuk.
Az infúziót és az oxigént is vinni kell.
Kérem!
Hozok tolószéket.
Megpróbáljuk felültetni.
Oké.
Egy, kettő, három.
Ez nem jó ötlet.
Erre nem lesz szükség.
Paul, gyere velem, igyunk egy kávét!
Kótyagos vagyok az éjszakázás után,
és át kell beszélnünk pár dolgot.
Rendben.
Rox, minden oké?
Igen. Nem lesz baj.
Legyen ágytál.
Leesett a véroxigénmérőd?
Louie!
Folyton leszedte a mérőt.
- Rajta van. 71. - Louie, ébredj!
- Nincs pulzus. - Biztosítom a légutat.
Perlah, hozz egy intubációs készletet!
Fordította: Laura Fehervari Feliratozta: Petőcz István